Elfyn Lewis

Arlunydd o Gymru yw Elfyn Lewis (ganwyd 1969). 

Fe'i ganwyd a magwyd ym Morthmadog. Mae'n byw yn Grangetown, Caerdydd ers 2002, ond yn dweud bod ei fywyd ym Mhorthmadog yn dal i ddylanwadu ar ei waith. 

Arddull
Mae paentiadau tirwedd Lewis yn defnyddio paent trwchus, sy'n aml yn diferu dros yr ymylon. Yn 2024 newidiodd ei arddull, gan ddefnyddio llai o liwiau a phaent mwy trwchus, sy'n llifo dros ymylon y gweithiau i ychwanegu dimensiwn 'cerfluniol' newydd.

Anrhydeddau
Enillodd Lewis y Medal Aur am Gelfyddyd Gain yn ystod yr Eisteddfod Genedlaethol 2009, wedyn enillodd Welsh Artist of the Year yn 2010. Etholwyd ef i'r Academi Frenhinol Gymreig, Conwy fel cydnabyddiaeth i'w gyfraniad i'r byd celf Gymreig.

Oriel Gelf Genedlaethol
Yn 2017 cefnogodd alwadau ar gyfer Oriel Gelf Genedlaethol i Gymru gan nodi y gall gwaith cael ei harddangos yno yn ogystal ag yn yr Amgueddfa Genedlaethol yng Nghaerdydd. Nododd y byddai hynny'n cryfhau hunaniaeth genedlaethol Gymreig ac y gallai atynnu gwaith celf ryngwladol. Dywedodd hefyd y gallai'r adeilad fod yng Nghaerdydd neu man arall a dangos peth o gasgliad "anferthol" yr Amgueddfa Genedlaethol nad yw i'w gweld i'r cyhoedd.

Cyfeiriadau

 Dolenni allanol 
 Gwefan swyddogol
 @ElfynLewis cyfrif Instagram Elfyn Lewis

Categori:Arlunwyr yr 21ain ganrif o Gymru
Categori:Enillwyr y Fedal Aur am Gelfyddyd Gain
Categori:Genedigaethau 1969
Categori:Peintwyr o Gymru
Categori:Pobl o Borthmadog